Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 992/12/5511	Žilina, 21.8.2013
EEČ : 2-43-404-2013

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 2 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Dňa 29.06.2005 v Hodoníne, Česká republika, uzatvoril zmluvu, predmetom ktorej bol prenájom nákladného automobilu zn. TATRA 815 S 36 MH951130/1983, výr. č. motora: 3-929-1682345, rok výroby: 1983, typ: S3 26208, ev.č.: HOA-34-49, a dňa 01.07.2005 v Hodoníne, Česká republika, uzatvoril zmluvu, predmetom ktorej bol prenájom nákladného automobilu zn. TATRA 815 S 36 MH951130/1983, výr. č. motora: 63267, rok výroby: 1983, typ: T3-929.11, ev.č.: HOA-34-50, za mesačný nájom podľa zmlúv vo výške najmenej 30.000,-Kč mesačne za každé vozidlo, čo však nevykonal, pričom dňa 26.08.2005 uhradil poškodenej spoločnosti XXXXX XXXXX, XXXXX, sumu 30.000,-Kč, čím uviedol uvedenú spoločnosť do omylu a seba obohatil o sumu 97.000,-Kč.

lebo je trestné stíhanie neprípustné podľa § 9 odsek 1 písmeno d

Odôvodnenie:
	Uznesením povereného príslušníka OR PZ, ÚJKP, OSV, Bytča zo dňa 13.09.2007 pod sp. zn. ČVS:ORP-2550/1-OSV-ZA-2007 bolo podľa § 199 ods.1 Tr. por. začaté trestné stíhanie a uznesením povereného príslušníka OO PZ Žilina - okolie zo dňa 23.06.2008 pod sp. zn. ČVS:ORP-120/ZO-ZA-2008 bolo podľa § 206 ods. 1 Tr. por. vznesené obvinenie XXXXX pre trestný čin podvodu podľa § 250 ods. 1, ods. 2 Tr. zák. č. 140/1961 Zb. na tom skutkovom základe, ako je uvedené vo výrokovej časti tohto uznesenia.

	Následne bolo uznesením povereného príslušníka OO PZ Žilina - okolie pod sp. zn. ČVS:ORP-120/ZO-ZA-2008 zo dňa 22.12.2009 podľa § 228 ods. 2 písm. b) Tr. por. trestné stíhanie obvineného prerušené z dôvodu, že obvineného XXXXX nebolo možné pre ťažkú chorobu postaviť pred súd, pričom trestné stíhanie bolo prerušené až do dňa 02.07.2013, kedy poverený príslušník OO PZ Žilina - okolie pod sp. zn. ČVS:ORP-120/ZO-ZA-2008 vydal uznesenie, ktorým podľa § 228 ods. 5 _Tr. por. zapokračoval v trestnom stíhaní obv. XXXXX.

	Súčasťou spisového materiálu je oznámenie o úmrtí vydané Matričným úradom Obce Divina. 

	Z oznámenia o úmrtí zapísaného v knihe úmrtí Matričného úradu Divina, vo zväzku 3, ročník 2012, strana 45, por. č. 4 vyplýva, že obvinený XXXXX zomrel dňa 09.12.2012 v Svederníku.

	Podľa §  215 ods. 1 písm. d) Tr. por. prokurátor zastaví trestné stíhanie, ak  je trestné stíhanie neprípustné podľa § 9.

	Podľa § 9 ods. 1 písm. d) Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

	Zo spisového materiálu vyplynulo, že obvinený XXXXX zomrel a teda v jeho ďalšom trestnom stíhaní, nie je možné pokračovať, nakoľko k takémuto postupu vznikla zákonná prekážka.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor